經數: 一八三○

經名: 成唯識論述記卷第四末

頁數: 三七一

上	欄

論. 若有心所至心行皆滅述曰. 許大地法

皆滅盡故. 經部本立三大地. 及三心行. 謂

思受想. 皆名心行. 受想勝故彼偏得名

自下體違名失

論. 又不應名滅受想定述曰. 旣有心所法.

何名滅受想. 經部救言言有心所非謂受

想. 有餘思等故. 又難何故唯受想滅. 思等

不滅

論. 此定加行至唯受想滅述曰. 上來難訖.

次下第二經部救云. 此定加行但厭受想. 受

想能於靜慮. 無色修行勝故. 於此定中唯

受想滅非餘思等

有伏難彼云. 何故唯受想二名爲心行. 乃

復滅之. 思等不名. 1乃復不滅

論. 受想二法至何所相違述曰. 謂修靜慮

無色等時. 受想用强獨名心行. 增勞慮故.

非餘思等說心行滅. 何所相違

論. 無想定中至然汝不許述曰. 自下第三

論主難云. 滅盡定前厭於受想. 勞慮强故.

唯受想滅思等不滅. 無想定中唯厭於想.

想勞慮故. 應唯想滅. 然汝不許. 餘亦滅

故

論. 旣唯受想至心亦應滅述曰. 受想所倚

旣亡. 能倚心應隨滅. 所倚强故令心應滅.

資助之法强已滅故

自下第四經部師救

論. 如身行滅至令同行滅述曰. 此經部救.

入第四定以上. 入出息無其身尙在. 雖受

想滅何妨心有

中	欄

自下第五論主非言

論. 若爾語行至而非所許述曰. 應尋伺滅

語應不滅. 尋伺語行滅. 語隨尋伺無. 受

想心行無. 心應隨行滅. 以彼身行滅. 身猶

現在故. 遂令心行滅. 亦令心尙在. 亦應以

彼身行滅故. 語行應如身. 然非所許. 大

乘佛等無尋伺雖復有語. 尋伺亦非遍

行. 今難違宗就他爲論. 故以爲例名非所

許

彼復救言. 我以身行同心行. 汝以語行同

心行. 二難旣等. 誰是誰非

論. 然行於法至法或猶在述曰. 此論主釋.

此卽總出. 一切行於法. 謂行隨法有無名

遍行. 遍行法滅時. 法定隨滅故. 不隨有無

名非遍行. 非遍行法滅時. 法或猶在故

今應且出共許. 何者爲非遍行

論. 非遍行者至身猶在故述曰. 入第四禪

以上入出息滅. 其息滅時身猶在故名非遍

行. 第四禪中餘法所持令身不壞. 下地之

息於身有力. 身虛疏故說息爲行. 除此無

有唯有此牒

論. 尋伺於語至語定無故述曰. 尋伺引語

名爲遍行故. 二禪已上尋伺無故語定隨無

大乘不然. 此隨他語

論. 受想於心至大地法故述曰. 如尋伺

故比量所諍. 許如思等大地法故根本

經部說有三法遍行. 大乘薩婆多. 各說有

二. 謂卽受想. 故別立蘊. 作用强故彼說

三大地故. 今言思等等取何法. 謂有二計.

下	欄

一唯計有有三法. 如前觸卽三合. 無別體故.

二計有四法. 卽觸數故. 下言三和成觸卽

是前計. 三和生觸卽第二計. 計別有體. 故

今言等意攝二家又設有餘非別有法.

此論別體. 若依分位. 於思之上亦名爲定

等理亦無違. 一念之思所望別故. 然未見

文. 准俱舍云. 謂通三性有尋伺等三地名

爲大地. 卽更有餘法今量云. 受想定是

遍行. 許是大地法故. 如思等法

論. 受想滅時至彼滅心在述曰. 汝之此位

受想滅時心應隨滅. 許大地法滅故. 如思

等滅心定隨滅. 無心睡眠等位心隨思滅故.

旣爾受想滅心定隨滅. 如何可說彼受想

滅而心猶在彼者. 彼受想也

論. 又許思等至彼亦應滅述曰. 此返難云

此位. 思等應滅. 2許大地法故. 如受想

論. 旣爾信等至餘可在故術曰. 經部以思

分位名爲信等. 此位非無. 思等旣滅. 信等

善法亦無. 非是遍行諸法滅已. 餘非遍行法

可在故

論. 如何可言有餘心所述曰. 旣思信等此

位俱無. 如何可言除受及想有餘心所

論. 旣許思等至大地法故述曰. 此無心位.

受相應有. 許大地故. 如思等法. 此則例

以大地法齊如思說有

論. 又此定中至觸力生故述曰. 上來但總

破. 故思言等等取有觸. 此位有思. 亦應有

觸. 餘心所法皆依觸力生故量云. 此位.

應有觸. 有思等故. 如餘有心3位餘有心

經數: 一八三○

經名: 成唯識論述記卷第四末

頁數: 三七二

上	欄

位以觸爲本. 無有本無而末有故. 以末

例本亦令本有

論. 若許有觸至觸緣受故述曰. 此位之中.

亦應有受. 觸緣受故. 如餘位觸

論. 旣許有受至不相離故述曰. 此應有想.

有受故. 如餘散心等位旣爾則應一切

心所無不皆有. 何得獨言無有受想

論. 如受緣愛至其理不成述曰. 自下第六

經部救言. 如言受緣愛. 非一切受皆能起

愛. 無漏善受不起愛故. 故觸緣受. 應如於

愛非一切觸皆能起受. 此位有觸無受生

故. 由斯理齊故. 前所難理不成立

次下第七論主破之

論. 彼救不然有差別故述曰. 此論主非. 二

例異故

所以者何

論. 謂佛自簡至簡觸生受述曰. 佛簡別言

唯是無明所增之觸所生諸受. 有漏染受爲

緣生愛. 以相順故. 非一切受皆能生愛.

曾無有敎簡觸生受. 此散心位觸能生受.

此滅定位觸不生受. 何得爲例

論. 故若有觸至其理決定述曰. 此位有觸

必有受生. 定相隨故. 受想必俱其理決定

論. 或應如餘位至有思等故述曰. 此位. 受

想亦應許有. 許有思等故. 如所餘位

此難則以有思理齊. 如餘位說受想有

故. 與前少別

許有受想亦復何1辜

論. 許便違害至滅受想定述曰. 初違敎失

中	欄

心行滅言. 行卽受想故亦不得成滅

受想定. 名體相違故

就別破中. 上破有心所訖. 次破無心所.

俱舍云尊者世友問論中說. 此卽經部異師

二法爲種滅定無心. 色爲種子心後依

生. 經部本計滅定無心次復轉計. 滅定有

心. 次有心所今更轉計. 彼無心所. 卽末

轉計此中意言. 滅定有心而無心所. 爲

避前難所以計生

論. 若無心所至離心所故述曰. 於中有

二. 初破有令無難. 後縱有別生徵. 初中

有五問答. 初問中文長此諍大地非信

貪等. 以彼無時心尙有故量云. 滅定之

位. 無第六心. 以無大地心所法故. 如悶絶

等位

彼若救言此受等如信等. 信等雖無仍有

心故. 如起染時. 卽復難言

論. 餘遍行滅法隨滅故述曰. 前難中云. 受

想二法如尋伺是遍行法故. 故彼滅定位心

定應滅

彼若復言. 此非遍行故可滅也

論. 受等應非大地法故述曰. 以心有時此

所無故. 如貪等者. 此受想等應非大地

法

彼若救言雖名大地據餘位得名. 非約

滅定

論. 此識應非相應法故述曰. 此相應法. 餘

時亦有心所相應. 此位之心旣無心所故.

如色等. 應非相應

下	欄

彼若復言此位之心非相應法. 如無表色

非有質□

論. 許則應無至亦非心故述曰. 謂此位心.

應無所依緣. 非相應法故. 如色等法

又此應非心. 非相應法故. 如聲香等

此中所依. 謂卽根. 等等無間意所緣. 謂

境等. 等言等取此非能緣. 此非心故. 無相

應法故. 此心若有緣何等境. 旣無心所如

何領納. 如何取像等. 故應有心所. 如成業

論

上乃違理. 次出違經

論. 又契經說至有受2想思述曰. 引經可

知. 成業論說十問經也

依經難言

論. 若此定中至必應有觸述曰. 不諍觸體

別有不有. 但總令有三和合因. 然彼所許.

以經中言三和合觸故令定有

論. 觸旣定與至而無心所述曰. 觸旣非無.

觸必緣於受想思故. 應定相應. 如何可

言彼無心所. 如經旣爾成業又云十問

經中受想行蘊皆觸爲緣. 如何有三和. 識

而無心所. 如餘爲比故

論. 若謂餘時至亦無受等述曰. 自下第二

經部之中有二師救. 一無別觸. 卽三和是觸

故. 二別有觸數. 三和外別有故. 卽今經部猶

有二師. 彼皆餘時三和有力. 無別觸故能

成於觸. 有別觸故能生於觸. 以有或成.

或生觸故. 能俱起受等. 此是定前心等俱

也. 由此定前厭患心所. 所旣被厭. 故在

經數: 一八三○

經名: 成唯識論述記卷第四末

頁數: 三七三

上	欄

定位三事無能. 隨彼二說不成生觸. 旣爾

此位亦無受等. 不可以餘不被厭位而

例此中

自下第三論主返難

論. 若爾應名至滅受想耶述曰. 且就他破.

以一切心所皆滅故. 如何但說滅受想二

法耶

論. 若謂厭時至以立定名述曰. 自下第四

經部救言. 厭時唯緣1二法. 二法旣滅故心

所皆滅. 此定依彼定前所厭以立其名故

無失者

論. 旣爾此中至如餘心所述曰. 自下第五

論主難云. 旣爾此定. 心亦應滅. 與前所厭

受等俱故. 如厭心所. 隨彼計難. 非謂共

許. 此他比量

若伏救云如厭貪等染心所滅而心不滅.

寧厭受等心所滅故心亦遣滅. 論主若言

厭貪等時心亦已隨滅. 後時別有心生者.

此亦應然. 厭時之心隨受想滅. 後時別有

無所心生

論. 不爾如何名無心定述曰. 論主難云. 若

心不滅故言不爾. 如何名爲無心定也. 此

中心應滅. 名2所無心故. 如受想. 受想名

爲滅受想定. 此二卽無. 心例亦應爾. 名無

心定故

此上破有令無難. 自下縱有別生徵. 於中

有二. 初總問. 次別破

論. 又此定位意識是何述曰. 此總問也

論. 不應是染或無記性述曰. 初破非善.

中	欄

此設遮計若是染者. 應貪等相應. 以是

染心故. 如餘位染心設與相應亦應有

觸. 許有無明故. 又無想定尙不許染. 肉

此定耶若無記者. 四無記中是何法攝. 如

成業徵文勢稍異

論. 諸善定中無此事故述曰. 今但總言. 餘

善定中無此染汚無記事故. 卽八淨定爲

例亦是

論. 餘染無記心必有心所故述曰. 此位旣

無染心所法故. 非染無記. 爲例量也

論. 不應厭善起染等故述曰. 非心善定

起染無記心. 與加行因不相應故

彼若救言厭染起善心. 厭善起染心何失

論非心寂靜□起散故述曰. 量云. 汝宗心

緣涅槃心. 應起散心. 心緣寂靜故. 如滅

定前心. 以此返彼亦得可知

下破本計

論. 若謂是善至善根相應述曰. 未見經部

立四善所由. 今以義逼令有四種. 滅定之

心何善所攝. 此正彼計. 心是相應善若彼

說言此心是善. 今難言. 應無貪等善根相

應. 許相應善故. 如餘位善心

論. 此心不應至及涅槃故述曰. 設彼若言

是自性善或勝義善. 違自宗故. 是爲大過.

又非自性善. 非善根故. 如貪等法. 非勝

義善. 非涅槃故. 如餘有爲善心等

論. 若謂此心至非等起故述曰. 彼復轉計

謂等起善. 以加行善所引發故. 理亦不然.

違自宗故又違比量. 謂此位心. 非等起

下	欄

善. 是善心故. 如餘善心彼計餘善心非

等起善故. 善身語業是等起故

論. 善心無間至由前等起述曰. 餘位善心

後起二性之心. 皆應是等起善. 善心引發故.

如此位心

論. 故心是善由相應力述曰. 以是義故.

故心是善. 由相應力. 如餘位善心故

論. 旣爾必與至心亦應無述曰. 此心. 必與

善根等相應. 是相應善心故. 如餘位善心.

爲例旣多. 寧說此心獨無心所. 心所無故

心亦應無. 一切心所皆非有故. 如涅槃等

論. 如是推徵至此第八識述曰. 此下第三

論主總結歸正義. 眼等轉識於此定位非

不離身. 實離身故. 契經所言不離身識. 卽

是第八

論. 入滅定時至執持識故述曰. 如成業論

云. 心有二種. 一集起心. 二種種心. 爲第二

故名無心定. 今言入定時. 不爲止息此極

寂靜執持識故. 卽是第一集起心也. 此定故

有第八識在. 滅定他諍說或有心. 或說無

心

論. 無想等位類此應知述曰. 無想定無心

天亦爾. 與此同故. 隨計隨破. 然除眠悶絶.

以無所厭故. 有所厭心所心便不滅. 非

不厭故心王猶在此第九段大文有二. 初

出滅定有心無心破他自立. 二例無想定

等准破應爾

論. 又契經說至不應有故述曰. 自下第十

引染淨心經. 維摩等云. 心淨故衆生淨. 心垢

經數: 一八三○

經名: 成唯識論述記卷第四末

頁數: 三七四

上	欄

故衆生垢. 其阿含等亦有此文今言心染

故情染等. 此如瑜伽五十四卷識住中解. 此

中意說. 以本識現種爲染淨心令有情染

淨卽當攝論染淨章. 染章卽三雜染. 淨章卽

是世出世淨

論. 謂染淨法至持彼種故述曰. 下別解中.

先總解. 後別1破. 此總中言染淨諸法以心

爲本. 若有漏無漏常無常有爲無爲. 染淨

之法皆以本識爲本. 故言心染情染. 心淨

情淨此言有爲等法總句. 無爲法等別句.

染淨之法至下當知. 有漏現行依心生. 種

子依心住. 心受無漏現行熏. 持彼無漏種

故又解初句如前. 因心而生者. 謂有爲現

行法. 皆因種子心而生依心住者. 謂有爲

現行法. 皆依現行識法而住心受彼熏者.

謂本識現行受染淨有爲現行之熏. 釋上依

住持彼有爲之種子故. 釋上因心生

隨心染淨有情染淨. 卽以所生能依之法和

合假者爲有情故或心體是有情. 心染故

情染. 心淨故情淨此2文有釋. 以心爲本總

句如初. 因心而生. 謂雜法法. 卽是有漏三

性. 皆是以相順. 故遂別各生依心住故. 謂

淸淨法. 有爲無漏不順本識. 故但說依心

住心受彼熏持彼種故. 釋上所由. □通

染淨又心受彼熏. 是有漏法持彼種故.

是無漏法又有別解. 以心爲本總句因

心而生依心住故. □有漏法現行依種子心

生. 依現行識住心受彼熏持彼種者. 卽無

漏有爲法. 雖心相違. 心受彼現行之熏. 能

中	欄

持彼現行種故. 後心淨時有情隨淨

論. 然雜染法至種類別故述曰. 下別解中

有二. 初解雜染. 後解淸淨染中有二. 初

總擧. 後別破. 卽攝攝論三種雜染. 三界見

修所有煩惱名煩惱. 一切有漏善不善業

名業. 此業所得總別異熟名果

此總擧已. 下自別破. 別破之中文分爲二. 初

明煩惱. 後明業果

論. 若無此識至皆應無因述曰. 餘文可知.

先言持種. 爲破經部界地往還者. 攝論

第二云. 從無想等3諸地沒來生此間. 爾時

煩惱及隨煩惱所染初識. 此識生時應無種

子. 由所依止. 及彼熏習. □已過去. 現無體

故. 往謂生他地. 還謂生自地無染心後

者. 攝論云. 對治煩惱識4名已生. 一切世間

餘識已滅. 爾時若離阿賴耶識. 所餘煩惱. 及

隨煩惱種子. 在此對治識中. 不應道理. 此

對治識自性解脫故. 乃至復於後時世間識

生. 若離阿賴耶識等. 應無種子而更得生

世親無性二師別解. 此中意言. 卽二時後

諸煩惱起. 皆應無因. 無持種故

論. 餘法不能持彼種故述曰. 經部若言餘

色等中持彼種故. 往還等惑起以此爲因

者. 理亦不然. 餘色等法無染心等. 不能持

彼有漏種子. 非第八識故. 如色聲等

論. 過去未來非實有故述曰. 彼論釋言. 非

過去煩惱生今煩惱等. 經部師計去來無

故. 此論依彼正破經部. 此中文意兼破薩

婆多. 彼以去來有故. 界地往還無失. 今言

下	欄

非實. 如前類破無染心後煩惱不生. 彼言

我宗有得得者. 今破彼言. 亦非實有. 同

去來故. 前已破故. 類下淨章中. 得等非實

故又言持種略得不言. 正破經部故

設彼救云界地往還諸煩惱等後時無因生

論. 若諸煩惱至皆應起故述曰. 此牒計非.

若爾則無三乘等果. 前已所斷者. 無因更

起故

論. 若無此識至亦應無因述曰. 此下第二

破業及果. 於中有二. 初難界地往還等起

無因. 後難行緣識等不成. 此等初也若

無此識持業果種. 界地往還亦應無因. 此

業之中攝論無解. 彼第三云. 若有於此非等

引地沒已生時. 依中有位意. 起染汚意識

結生相續. 乃至有二意識. 於母胎中同時

而轉等. 但釋其果. 又若從此沒於等引地

正受生時. 由非等引染汚意識結生相續. 此

非等引染汚之心彼地所攝. 離異熟識. 餘種

子體定不可得等. 生無色界等名爲往還

異類法後者. 攝論云. 又卽於彼若出世心

正現在前. 餘世間心皆應滅盡. 爾時便應

滅離彼趣. 若生非想非非想處. 無所有處

出世間心現在前時. 卽應二趣皆應滅離等

是. 世親無性皆有此解. 此等之後其業果

起皆應無因. 無種子故

論. 餘種餘因前已遮故述曰. 彼若救言. 後

報業果今時熟故. 餘爲種子色等持種. 餘

爲其因去來世有. 因言所以. 以去來世

爲所以故. 今言總非前已破故. 二部如前

經數: 一八三○

經名: 成唯識論述記卷第四末

頁數: 三七五

上	欄

論. 若諸業果至還復應生述曰. 若此業果

無因生者. 入涅槃已. 業果還應生

設若救言無煩惱故入涅槃已. 業果不生

者. 難云. 旣許業果無因而生

論. 煩惱亦應無因生故述曰此文可解

且復業中

論. 又行緣識至前已遮故述曰. 攝論第二

末云. 又行緣識不相應故. 應定緣義. 若

以行熏識名緣. 卽不熏轉識. 如前已破.

此正破經部

論. 結生染識非行1感故述曰. 自下雙破

經部薩婆多師. 若設許行能招識故名行

緣識. 結生染識非行感故

經部師言. 我雖無有去來時分. 行緣識生

旣有種子. 似汝大乘現行. 能招於當可生

名色位識. 名行緣識斯有何過

薩婆多師旣有2未世. 設復救言. 初生染識

非行所招. 名色位中有異熟識方名行感.

雖約分位以說緣生. 但感名緣於理無

失. 難云

論. 應說名色行爲緣故述曰. 旣約分位以

辨緣生. 名色時識卽是名攝. 言行緣識理

定不成若對經部. 若熏若感其義皆然. 初

生染識非所熏故對薩婆多. 唯感名緣

彼復救言. 旣約分位以說緣生. 初生之時

識體. 雖染非行所感. 此時有色異熟爲性.

亦名識支分位說故. 爲行所感故說名緣

於理何失. 此則一切有部正救. 經部兼之.

無去來故. 應答彼言

中	欄

論. 時分懸隔無緣義故述曰. 懸謂懸遠. 隔

謂隔絶. 謂答薩婆多言. 汝許有去來. 然我

實不許. 設許有者. 且行在現在. 色果在未

來. 或是一劫. 或一劫餘. 經八萬等. 業果相

望時分懸隔無緣義. 故因旣不得成. 如何

能感果. 如外法等非異熟因. 又行不緣識

位中色. 無異熟識可名果識支. 如何俱色

說行能感名緣於識又若感於識位中

色名之爲懸. 若感後時名色位識名之爲

隔. 俱無緣義答經部言. 設許行支能

感色者. 未來非有. 猶若龜毛. 時分懸隔勢

非□近. 如何說行能爲識緣. 故但說熏名

行緣識. 非謂感也. 又懸隔別. 如前已說.

准此總應言. 懸故無緣義. 隔故無緣義. 無

果識可名識支. 卽無緣義. 三文合也. 此等

文意極爲深遠. 諸論所未詳. 群賢所未

究

論. 此不成故後亦不成述曰. 此則如文

後不成者. 攝論云. 又取緣有亦不得成爲

難. 兩家熏緣感果. 難之返覆准上應知. 又

非但後取緣於有. 次第相望皆可得爾. 果

中相緣故

次別破淨. 於中有二. 第一總顯淨法. 後別

破之

論. 諸淸淨法至斷果別故述曰. 淨法有三.

一世道. 二出世道. 三斷果. 有漏六行名世

道. 無漏能治名出世道. 所得無爲名斷果.

斷是果也

下別破中有二. 初破世出世道. 後破無爲

下	欄

論. 若無此識至皆應無因述曰. 於中有

二. 初難異類後3無因. 後難初道不生. 此

卽初也若無本識持二道種. 異類心後者.

卽起異界及雜染淸淨等心. 卽是攝論第三

云. 云何世間淸淨不成. 謂未離欲4[&FFFF]#貪未

得色*[&FFFF]#善心. 卽以欲*[&FFFF]#心爲離欲*[&FFFF]#

貪故勤修加行. 此欲*[&FFFF]#心與色*[&FFFF]#心不

俱生故非彼所熏. 爲彼種子不應道理. 乃

至廣說世出世間淨章云. 又此如理作意

相應心. 是世間心. 彼正見相應心. 是出世心.

曾未有時俱生俱滅. 是故此心非彼所熏.

非彼所熏爲彼種子不應道理. 乃至廣說.

此對經部兼薩婆多

論. 所執餘因前已破故述曰. 准染應知

論. 若二淨道至還復應生述曰. 入涅槃已

二道應生. 許無因生故

彼若救言. 入涅槃已道無所依身. 故入涅

槃已遂更不生已

論. 所依亦應無因生故述曰. 論主難云. 卽

所依身亦應無因而更得生. 許無因生故

前染業果無惑不生. 難彼言煩惱應無

因生. 彼若更言無所依故. 准此爲難. 然

文略5巧. 初後顯之

論. 又出世道至法爾種故述曰. 難經部師

無法爾種. 此無漏道初不應生. 無法持彼

法爾種故. 以唯新熏而爲不正

設彼若言以世第一法爲因緣生. 不假法

爾無漏種者. 論主難言

論. 有漏類別非彼因故述曰. 前第二卷已

經數: 一八三○

經名: 成唯識論述記卷第四末

頁數: 三七六

上	欄

廣說訖

又彼若言初無漏生但無因起. 何假汝立

法爾種子. 論主難云

論. 無因而生非釋種故述曰. 說有因生

釋迦子故. 不爾便同自然外道

論. 初不生故至三乘道果述曰. 此初無漏

旣不生故. 後時無漏亦應不生. 初後無漏

旣□不生. 是則應無三乘道果

自下第二明其斷果

論. 若無此識至亦不得成述曰. 要由本識

持煩惱種故得證斷

論. 謂道起時至俱非有故述曰. 無漏道起

一切煩惱及彼種子俱非有故. 道者無間道

此正破經部. 言種子故. 薩婆多計惑得俱

故. 染法現種俱非有故. 斷何所斷. 於此時

中無有漏識故

若言惑種在無漏識中

論. 染淨二心不俱起故述曰. 有漏種等非

無漏識中

量云

論. 道相應心至如涅槃故述曰. 聖道. 不

持煩惱種子. 與煩惱種自性相違故. 如涅

槃法

論. 去來得等非實有故述曰. 此則雙破. 非

經部師許有去來. 故不得言惑在過去

惑在未來薩婆多言. 我宗不立識能持

種. 實有去來及與得等故有斷果. 又命

根同分設持惑種無此過失. 今言去來得

等非實有故. 如上已破

中	欄

經部師言餘皆有失我今復言惑種在於色

等之中. 難言

論. 餘法持種理不成故述曰. 一切色等不

能持種. 理不成故. 色中無種如上已破

論總結言

論. 旣無所斷至而立斷果述曰. 旣無所斷

之惑. 以無依故無種. 能斷之道亦無依. 依

何煩惱由何斷道而立斷果

論. 若由道力至應成無學述曰. 此牒計非

經部救言無斷果體但由道力後惑不

生卽立斷果. 何須本識持煩惱種立實斷

果論主難云. 則初道起應成無學

論. 後諸煩惱至永不生故述曰. 釋前所以.

後煩惱等由初斷道皆已無因. 種子無故.

永不生故. 便成無學. 有我本識. 雖前起道

斷隨應惑. 後煩惱起持煩惱種. 得初道時

不成無學. 後斷煩惱而得斷果. 若無此識

持煩惱種. 初道起位惑種皆無. 應初道起卽

成無學

論. 許有此識至染淨種故述曰. 總結一章

染淨二法. 攝論三卷瑜伽對法1合證本識.

此論之中自前卷末至此中□攝盡. 更有

異同. 諸賢自2悉. 文有上下. 說有廣略. 宜

細尋之不能具述

論. 證此識有至略示綱要述曰. 第三此卽

總結十理證. 如文易解故今不釋恐厭

繁者. 除此十證所不攝證. 謂八證中最初

生起. 明了生起. 業用不可得等. 皆此未說

下	欄

故今例之彼最初等. 下第七卷皆具演之.

非正是證. 前十證中所攝八證. 諸後講者一

一□之

論. 別有此識至應深信受述曰. 此總結上

敎理二證第三文也

三能變中上來已解第一門訖. 自下次解第

二能變

論. 如是已說至其相云何述曰. 下文有二.

初結前生後以發論端. 次依所3問以辨

其相. 此卽初也

論. 頌曰至出世道無有述曰. 下依問辨. 此

依三頌其第七識十門分別. 初擧第二能變

出末那名. 二解所依. 三解所緣. 四出體釋

義. 五釋行相. 六顯染俱. 七觸等相應. 八三

性分別. 九界地分別. 十隱顯分別. 卽是伏斷

之位次也. 於下顯中一一廣釋問何故本

識不辨所依. 次能變中解彼依體答本

識諸識之本與他爲依義顯. 他與爲依義

隱. 故不出其所依. 第七旣八之餘. 所以出

其依體問若爾本識與他依義顯. 何不說

之答前頌已說. 謂彼頌說□轉如流. 如流

之言義生餘識卽是依義問何故不說第

七與他爲依. 第三能變中不釋根境答

是作論者意欲爾故不應責之或影略門.

謂初能變但釋所緣. 故前頌言執受處是.

第三能變唯釋所依. 故後頌言依止本識. 第

二能變依緣俱顯. 欲令學者可知一隅三

隅返故或謂本識諸法之本. 但說與他

爲依. 出自識體所緣. 前之六識境粗不說.

經數: 一八三○

經名: 成唯識論述記卷第四末

頁數: 三七七

上	欄

但出所依. 依止根本識等者是. 故下論云. 此

所緣及別依. 粗顯極成故此不說. 第七依

緣俱隱. 根境合釋. 所以作論三種不同. 非

但說所緣而無依等何故本識不出界

繫論主略故或言異熟卽是界繫. 隨

何界異熟. 卽彼界繫故此亦應然. 言染

俱已卽隨彼繫此不爲例. 謂前六識起

與本識非必同繫. 除無漏識此與本識起

必同界. 恐類前六故今說之又作法各

別不應爲難後能變中卽不解故

論. 次初異熟至能變識相述曰. 下有二文.

一以八段依釋十門. 合釋體義及行相故.

合釋染所餘心所故. 以義類同故合明也.

或開爲九. 四染煩惱與餘心所別門說故

二以二敎六理證有此識. 隨文可知初

段有二. 一釋頌. 二問答異熟識先此識

爲後. 故言次後. 解頌初句次第二能變

應辨思量能變識相. 卽出頌中能變之言. 釋

能變名. 如第二卷1解

論. 是識聖敎至勝餘識故述曰. 卽指此識

故言是識於聖敎中別名末那. 總名識

故. 末那是意. 故楞伽云識有八種. 識卽通

名六十三云. 2雖諸識皆名心意識. 隨義

勝說第八名心. 第七名意. 餘識名識攝

論第一亦言意名無有義心體第三等. 故末

那名別目第七又雖諸識皆名爲意. 爲

此標意. 餘識不然. 雖標總稱卽別名也.

是故論言是識聖敎別名末那何故諸識

不別名意. □審思量勝餘識故六十三

中	欄

卷有心地云. 若末那□思量爲性相續而轉.

佛言出世末那云何建立. 答名假施設. 不必

如義此義意言. 出世末那更不思量. 任

運知故. 無粗慧故. 無散慧故. 不名末那.

卽唯有漏非在無漏. 此一解也又云遠離

顚倒正思量故此義意言. 遠離顚倒思量

有正3思量故. 卽通無漏亦有此名. 二解

如是

論. 此名何異第六意識述曰. 上釋頌文. 下

問答辨. 於中有二. 文顯可知問曰如言

八識此亦名識. 末那名意. 總別合論卽名

意識. 又六十三云. 識有二種. 一者阿賴耶

識. 二者轉識. 此復七種. 所謂眼識. 乃至意

識. 卽是第七名爲意識. 此名何異第六意

識. 一則總別合名爲理難. 二以論文爲例

難

論. 此持業釋至識異意故述曰. 意是自體.

識卽是意. 於六釋中是持業釋. 業謂業用

體能持用. 卽似舊言功能受稱. 此六釋名

皆二法相對辨差別釋. 非一一法究理括

盡. 如阿賴耶名藏識. 識體卽藏亦是此釋.

此與彼同. 故指爲喩. 何爲此釋. 識□卽意

故. 其第六識體雖是識. 而非是意. 非□審

故. 彼依主釋. 主謂第七. 卽似舊言從所依

得名如眼識等. 眼是所依. 而體是識. 依

眼之識故名眼識. 何爲此釋識異意故. 能

所依別. 從依得名

問今者得名旣各不同. 何故不□名意識.

而於第七但立意名. 若名意識顯是持業

下	欄

得名. 但名爲意竟有何理

論. 然諸聖敎至但立意名述曰. 諸聖敎中

恐此第七濫彼第六. 於此第七但立意名

而不言識. 第一義也

次第二釋

論. 又標意名至劣餘識故述曰. 唯立意名

爲簡心識. 雖皆可說名心意識. 據增勝

義但七名意. 積集心義了別識義劣餘識

故. 簡後心前識但立意名. □審思故

次第三云

論. 或欲顯此至故但名意述曰. 顯此第七

與彼第六意識. 爲近所依故但名意近

所依者. 以相順故. 同計度故. 六緣境時七

與力故. 所以七無漏六無漏. 七有漏時六非

無漏. 非七緣境第六與力. 故六有識七但

名意. 爲簡第八亦與第六之力. 故復言近.

彼容可爲遠所依故. 五十一云. 由有第

八故有末那. 末那爲依意識得轉. 故彼第

八爲遠所依此爲近依又有別釋. 以相

續思量故此但名意. 第六緣境轉易間斷

故加識名又欲顯此爲六識中不共所

依故但名意. 無間緣意亦共依故又由六

種依七種生故名近依如眼識等

此卽第一出能變體釋其名義. 自下第二

明其所依

論. 依彼轉者顯此所依述曰. 此下有二. 初

略後廣略中有二. 初總解依彼轉言. 後別

解依彼轉三字. 此卽初也

論. 彼謂卽前至依藏識故述曰. 自下卽別

經數: 一八三○

經名: 成唯識論述記卷第四末

頁數: 三七八

上	欄

解. 初解彼字. 次解依字. 後解轉字. 此解彼

字. 顯此依彼第八識也. 由有阿賴耶故得

有末那故名聖說

次解依字. 有其二說

論. 有義此意至方得生故述曰. 是第一義.

難陀勝子皆作是說. 此師意說. 第七現識唯

依第八種子識. 不依彼現行. 以第七□無

間. 不假現識爲俱有依. 約依種子故名

依彼

下護法等諸論師釋

論. 有義此意至方得生故述曰. 此第七識

以彼種子識及現行果識俱爲所依. 此識隨

在因果位中雖無間斷. 於入見道等而有

轉易. 或善或染. 必假現識爲俱有依方得

生故. 若不爾者. 體有轉易殊無勝力如何

得生. 賴相續識可得生故問前師曰.

今言依彼言依種子者. 五十一云. 由有

本識有末那等文如何通應言由有本

識意識得轉. 第六亦依本識種故問後

師曰. 初地等轉易第六引生. 第八於七有

何勝力. 如定中聞聲. 意識不共耳識同取.

當時唯有現行相續七八二識. 應亦得說

爲耳識依. 雖無引力仍說依故前師答

曰. 如對法第二眼識種子依眼根種. 眼根種

爲所依眼識種爲能依. 惡根種子導識種

子生現根已. 其識種子方得生識. 不爾

識種定無生義. 而現行眼識. 一自種依彼根

種. 二自現依彼根現. 其第六識由第七種子

導生. 第七望六有力勝故說六依七. 非第

中	欄

六識不依本識之種子故. 今第七依言但

依彼種. 非彼現識. 若說依現如何說依.

不與七同緣. 行相殊異故. 但可說言緣彼

現識. 不可言依若爾如何說六依七. 所

緣行相□不同故. 非如眼等爲眼識依所

取等故答曰兩人依別復兩處住. 如王與

臣等仍說相依. 有爲諸法勢分力故. 此識亦

爾. 所作行相雖復不同. 而第七勢分爲第

六依. 非第八現爲第七依問曰若爾如何

知七於六有勢分非八現於七. 故知說八

爲第七依彼質答曰. 如何爲境復說爲

依. 依緣何異答而復質曰. 如第六緣七.

如何爲境. 又復爲依. 理無過故. 此亦應爾

後師答曰. 前師有過. 我理無失. 且初地

轉易. 八於七識有何勝力者. 若無第八現

行. 彼七必無故. 意識不爾. 故說非七依. 卽

如定中聞聲. 意識無時耳必不轉. 彼必同

取. 今此七八雖不同境. 勢分牽故竟有何

失. 第七識必有現行所依. 名轉識故. 如前

六識. 或應有識爲俱有依. 六七識中名轉

識故. 如第六意識問曰如設無第七非

五識生. 七非五識依. 何故無第八時. 七不

有第八爲七依. 八例七等亦爾如下廣

解. 然賴耶根本說七依八. 與力令生故. 非

如七無五識不有. 七非本故. 不與力故.

又若無七五識必無. 故今說七依八現種.

准此二師雖無評義. 然後師勝. 無過親故.

前理難故. 下自當知

次解轉義

下	欄

論. 轉謂流轉至取所緣故述曰. 流是相續

義. 轉是起義. 謂依第八或種或現相續起

義. 顯示此第七識□依彼第八識起取所

緣故. 第七行相取所緣境相續不斷而生

起義

此文上來已依常理略解所依竟諸心

心所下廣解所依. 以上第八識及下諸識中

不辨所依義故. 今因廣論. 依下正文卽傍

乘義於中有三. 初總汎出極成所依有

三. 次別□諸師於三依中各有異計. 後結

歸正義

論. 諸心心所至總有三種述曰. 汎出所依

中文勢有三. 初總擧有所依法顯所依之

數. 次別列釋所依體. 後總結前皆有所依

者. 能有所依故名有所依. 於大乘中何處

經論名有所依. 瑜伽五十五說心心所法

名有所依等. 說無量名然彼言所依. 唯

約俱有依說. 以□定依故. 大小二乘俱極

成故此中所言. 然彼所依總有三種者. □

不□定不定. 合說爲所依. 所依及依皆名

所依. 如下文云此假說故. 如瑜伽論第一

卷云. 眼識俱有依謂眼. 等無間依謂意. 種子

依謂阿賴耶識此中三依約三緣作名. 何

以爾者. 彼論以理爲名. 此論以緣爲目. 體

義無別

論. 一因緣依至必不生故述曰. 自下別列

釋所依體. 約識而論唯種子識. 今言汎說諸

有爲法皆託此依. 據通依故. 一切有爲法

無無因緣者故. 此三得名皆持業釋

經數: 一八三○

經名: 成唯識論述記卷第四末

頁數: 三七九

上	欄

論. 二增上緣依至必不轉故述曰. 謂內六

處. 卽眼根等. 八識俱有依皆不過內六處

故. 若對大乘卽通六處. 若對小部唯在五

內. 意處說是等無間故

論. 三等無間緣依至必不起故述曰. 謂前

滅意不取心所. 總而言之. 卽通八識相望

得作如下諍論此開導依. 若言開避. 二

義無別. 開卽避故. 今言開者. 離其處所卽

開彼路. 復言導者引彼令生. 引導招彼令

生此處. 故梵言□爛多. 此可言次第緣.

如逆次第云阿奴□爛多. 阿奴是逆義. □爛

多云次第. 須次第者. 云□刺底□爛多. □

刺底是順義. 此緣旣云三摩難咀□故. 言

等無間緣也三是等義摩是無義難

咀□是間義故. 若言種子依. 卽唯現行法有

種. 1種望種子應無此依. 今言因緣依者.

令知寬遍故若言俱有依. 卽種果同時.

應名俱有依. 以緣簡別顯增上緣故非種

子若爾俱時心所應是此緣. 彼非所依

故. 心王是所依. 唯種相似故2後簡之. 如下

當辨若言無間依卽前滅種子望後種

子應是此依. 簡異彼故言等無間緣依

若爾前念心所應是此依. 是此緣故. 不爾心

所非是所依. 言等無間復是所依故復雙簡

也種子所依辨體生故. 言必不生增上

緣依隨須與力不障彼故. 言必不轉開

導之依顯開彼路導彼生故. 言必不起. 三

文有異

論. 唯心心所至非所餘法述曰. 此言可解.

中	欄

卽總結簡今言唯心心所具三所依名有所

依非所餘法者. 諸色等法唯有因緣無餘

二依. 今假設如小乘無心定. 是等無間緣

果. 有等無間依. 及因緣依. 無俱有增上緣

依義. 不具三故不名有所依

此前汎出三種所依通心心所. 然其道理旣

未明顯. 更須廣示第二廣諍. 三依不同卽

爲三段

論. 初種子依至現果方生述曰. 此有二說.

初說有二. 一標宗. 二引證. 今卽初也因果

異時. 經部等義. 世親菩薩爲往昔時東天竺

有僧. 共數論師學待論議. 彼立二十五諦.

說大地等常. 今無念念生滅. 廣□彼宗. 此

僧難言. 今必有滅. 以後劫壞等有滅故. 准

前有滅. 外道難言. 後必不滅. 今無滅故. 如

今時山等. 彼僧于時竟不能答. 王見信受

僧□外道. 遂辱此僧令乘驢等. 然彼外道

爲王重已造七十行頌論. 王賜千金以顯

揚之. 故今金七十論卽其由致也. 世親乃造

第一義諦論. 亦名勝義七十論. 以對彼論

而破彼外道言. 彼非能破. 宗因喩過. 我僧

□無故. 又汝所立因有隨一過. 誰言今無滅

故後亦無盡. 我僧但言大地等法前必有轉

變滅. 後有滅故. 如燈焰等. 汝不解量乃非

我僧. 其時國王遂將世親此論. 遍諸方域宣

令流布. 無人當者. 遂起昔時王. 及僧□外

道證義者等骸骨. 或縛草爲人. 擬彼時衆

而加撻之. 此非世親之師. 世親認取爲師.

又爲親所敎師. 如意論師有大名譽. 聰明博

下	欄

學. 每共王等坐時. 常擧一足□下一足. 下

足意在敬王. 擧足意在3踐履小乘外道

論師頂上. 時無人當者. 王甚憚之. 後王因

夢令人占之. 占者言王必獲奇獸. 後得伏

藏. 王遂遊獵逢白野□. 特異□獸. 王以爲

夢應. 尋之失跡. 遂問諸人. 有知跡者賜金

千斤. 有一貧人遂視□跡. 因賜千金. 遂命

4史官書王寬惠. 如意論師乃競此名. 令人

剔髮不欲令痛. 婆羅門中有淨髮種遂爲

剃之. 論師不覺入睡. 睡覺問彼人言髮已

淨也. 彼人答言我已淨訖. 論師以能淨髮

遂賜千金. 亦命5吏官書其寬惠. 論師德望

旣高. 賜奉彌厚. 故多財物. 王復痼嫉方欲

掠僧. 乃問論師曰. 我不信佛汝實無知.

論師答言. 請世論師共我論議. 王命五天

一百論師共論之曰. 若彼皆負我遂深信. 論

師乃難殺九十九人. 至第一百人因言集

苦合言苦集. 諸人共證將爲犯聲. 論師乃

曰. 粗淺之間聲勢似犯. 據其細理亦無失

也. 言因感果可先言集. 王遂恥論師. 命

其*史官依此實事具委書之. 論師意憤乃

白責曰. 此舌何爲牛群中語. 遂自□舌落因

而致死. 故勝義七十亦爲救之. 彼明因果

前後相生. 亦有將爲經部之義. 大乘雖復

認之. 時人謂未入大乘時作. 故傳世親菩

薩老年已來. 則遣人講自聽此論身猶廢

忘

今難陀勝子等朋彼論勢遂復引證對法第

三云

經數: 一八三○

經名: 成唯識論述記卷第四末

頁數: 三八○

上	欄

論. 無種已生集論說故述曰. 謂無學最

後蘊. 此時種入過去. 過去是無. 當果不

生. 現種已滅唯有現行蘊在. 名無種已生.

此中文略. 集論本但有無種已生之言. 今釋

家取以爲證. 瑜伽第五十六云. 或有眼非

眼界亦爾. 此則引敎

論. 種與芽等不俱有故述曰. 此爲理證. 粗

相因果爲此例故言果俱有者. 此前後

俱也俱生俱滅者. 二法俱有生有滅也. 非

謂因果同一時生一時滅. 故瑜伽第五. 然法

與他性爲因. 及後自性爲因. 非卽此念. 長

讀此文. 兩法□非卽此念故

自下第二

論. 有義彼說至後種說故述曰. 此說有四.

一破前. 二立理. 三會違. 四結正. 此卽初

也. 護法等釋. 彼集論中據不能生後種說

故. 謂此時緣闕. 現在種子. 不能更引生後

念種. 非謂此念現行無種. 種在過去名爲

無種. 對法無解. 此略解敎. 瑜伽准知

論. 種生芽等非勝義故述曰. 此下比量對

前師說. 義准應知. 又出前師所有過失. 世

俗因果雖復以然. 非勝義故. 不可以勝

義種現爲例. 或彼非因緣此是因緣. 我不

說彼故非勝義

又汝所言種滅芽生

論. 種滅芽生非極成故述曰. 又種與芽初

時俱有. 後漸增長相生. 展轉可爲異時. 初

生之時同念轉故. 又如靑蓮根生芽必俱故.

又如影生等. 又汝所說種滅芽生是因緣者.

中	欄

此非極成. 我不許故

論. 焰炷同時1互爲因故述曰. 如燈炷生

焰旣許同時. 爲彼不定. 其義可知

論. 然種自類至決定俱有述曰. 二立理有

二. 初標宗. 後引證. 實種自類相生不俱. 若

生現行決定俱有

所以得知

論. 故喩伽說至是因緣義述曰. 三引證也.

彼論第五說種子七義. 現行望種名不相

似. 或能不能緣. 或□不□等名爲異類. 種

子自望名爲同類

此大法師以六七望本識. 是異類故同念

生. 五根等名同類故異念生者. 不然

論. 自性言顯至互爲因義述曰. 釋瑜伽文

義如上說

論. 攝大乘說至俱時而有述曰. 又攝論說.

藏識染法互爲因緣非異時故. 卽第二卷

論. 又說種子至定非前後述曰. 攝論第二.

六義中說. 種子與果必俱時故定非前後. 應

生分別. 至下斷惑轉依中□. 然異念生.

如前第二卷破異時因果中說. 同時無妨

問如勝義七十論異時因果如何會釋

答非但彼處

論. 設有處說至隨轉理門述曰. 三會諸文

也. 隨經部師異時因果. 非爲正理

論. 如是八識至種子所依述曰. 四結正. 此

通有漏無漏皆有

次第二依有四師解

論. 次俱有依至必有彼故述曰. 此卽難陀

下	欄

等義. 於中有三. 初解五依. 次七八依. 後第

六依. 初文有二. 先立宗. 後引證. 此立宗也

言次者. 第二故言有作是說. 此不正

故. 此說眼2等以第六識爲俱有依. 五現行

時必有彼故. 何以知者. 如解深*密經第七

十六說. 眼識俱隨行. 同時同境有分別意識

轉等. 又五十五云有分別無分別心. 應言

同緣現在境. 何以故然. 彼自答言. 由三因

故. 一極明了. 若不同緣意不明故. 二於彼

作意. 本欲緣此故須同緣. 若彼不於此同

緣者. 應非作意. 三3依資養. 謂養五識導

令生故. 設雖定中聞外聲等. 意不得緣. 耳

不聞聲. 必有意識與彼同緣. 以彼劣故

論. 無別眼等至卽種子故述曰. 此師意說.

無別淨色大種所造爲眼等根. 根體卽是識

種子故

論. 二十唯識至佛說彼爲十述曰. 下引敎

證. 世親所造二十唯識彼自釋言. 世尊說此

十二處敎. 應受有情無我敎者. 便能趣入

數取趣無我. 彼論護法爲釋. 頌雖二十長

行亦世親自作. 卽舊眞諦菩提流支所□唯

識論是. 彼乃有二十四頌. 文言剩也. 此頌卽

彼第十一頌. 依今新本第八頌也自種生

者. 此師意說. 見分相分俱名自種. 下准此

釋自有三種. 一因緣. 自卽見分種. 二所緣

緣. 自卽相分種. 此二下文□有自義. 三增上

緣. 自能感五識之業種也. 下護法救業爲

根故十者. 十色處. 古論頌云故佛說此

二非也